
VALOILMIÖ 6.10 



Sodankylän observatorion revontulikameran ottama 
kuva valoilmiöstä (Liitto 23.lo.69) 


Aamuyöllä maanantaina lokakuun 6 päivänä klo 4:n 
tienoilla eri puolilla Suomea tehdyt havainnot 
kirkkaasta valoilmiöstä saivat osakseen runsaasti 
huomiota. Useissa sanomalehdissä oli havaintoja 
koskevia uutisia sekä arveluja ilmiön alkuperästä. 

Oulussa ilmestyvä sanomalehti Liitto julkaisi 
23.10. uutisen, jonka mukaan ilmiö on kantoraketti, 
joka on kohottamassa satelliittia avaruuteen. Lehti¬ 
uutisen mukaan Sodankylän observatorion revontulika- 
mera ehti ottaa kuusi valokuvaa lähtökorkeuksissa 
olevasta kantoraketista. - "Lentävä lautanen se ei 

ollut - ei ole epäilystäkään, etteikö kysymyksessä 
ole raketti'* sanoi kuvien perusteella Liitolle pro¬ 
fessori Oksman Oulun yliopistosta, - Uutisen mu¬ 
kaan tiedetään Neuvostoliiton laukaisseen avaruuteen 
samana päivänä ja samoilla kellonlyömillä ensimmäi¬ 
sen rakenttinsa uudesta Meteor-avaruustutkimussar- 
jasta. 

Toteamme vielä, että kuluneiden parin kuukauden 
aikana on tullut varsin paljon ilmoituksia kor¬ 
kealla taivaalla nähdyistä erikoisista ilmiöistä, 

(Osa Liiton artikkelista sivulla 21.) 


Suomessa tehtyjä havaintoja 

UFO-HAVAINTOJA KOTKASSA 

Kotkan lähituntumassa - Lankilassa ja Pyhtään Sil¬ 
takylässä - tehtiin kummassakin viime elokuun 19. 
päivän,vastaisena yönä UFO-havainto. Tapaukset 
on tutkinut yhdistyksemme jäsen Raimo Heiskanen, 
jonka raporteista ilmenee seuraavaa: 

Tapaus I 

Rouva Birgit Bofarull (ikä 28 v.) oli vierailulla 
sisarensa perheessä Kotkan Lankilassa. Elokuun 19. 
päivän vastaisena yönä rouva B. heräsi kummalli¬ 
seen uneen, jossa ikäänkuin ääni kehoitti häntä 
ottamaan silmälasinsa ikkunalaudalta, etteivät 
ne taittuisi ulkoa tulevan voimakkaan säteen vai¬ 
kutuksesta. Rouva B. nousi vuoteesta ja katsoes¬ 
saan verhojen raosta ulos hän näki kirkkaan valon, 
jota hän ensin luuli tähdeksi. Tarkemmin katsottu¬ 
aan hän totesi valon lähtevän lautasen muotoisesta 
esineestä, joka näkyi itäisellä.taivaalla. Rouva 
B:n ensimmäinen reaktio oli huutaa talon isäntä¬ 
väkeä, mutta ilmeisesti hän ei pystynyt saamaan 

ääntä, koska kukaan ei herännyt (ei edes perheen 
koira). Tämän jälkeen hän ei enää uskaltanutkaan 
huutaa. Hän tunsi kuvotusta ja lämpövaikutusta, 
ja ilmiötä seuratessaan hänen oli käytävä välillä 
WC:ssä. Rouva B:stä^lautanen" näytti olevan noin 
500 metrin korkeudella ja muutaman sadan metrin 
etäisyydessä, mutta kuitenkin hänestä tuntui, et¬ 
tä se oli lähellä ja että sitä ohjattiin älylli¬ 
sesti. Hän tunsi myös saavansa siitä ikäänkuin 
valosykäyksiä. Rouva B:n arvion mukaan hän seu¬ 
rasi ilmiötä noin tunnin ajan, klo 3 - 4,30 vä¬ 
lillä. Melko pian havainnon alkamishetkestä "lau¬ 
tanen" laskeutui spiraalin muotoista rataa alas¬ 
päin jonkin matkaa, pysähtyi ja oli paikallaan 
noin 2 minuuttia. Tässä asennossa näytti "lauta¬ 
sen" yläpuolella oleva valokartio (kuva l) ole¬ 
van voimakkaimmillaan, samalla "lautanen" näytti 
tulevan lähemmäksi päätellen siitä, että se suu¬ 
reni. Sitten se liikkui vaakasuorasti vähän mat¬ 
kaa oikealle ja nousi sitten tasaisesti ylöspäin 
sivuttaisesti huojuen samalle korkeudelle, missä 
se oli alunperin ollut. Tässä korkeudessa se py¬ 
syi noin tunnin ajan välillä hieman heiluen. 
"Lautanen" hävisi näkyvistä huimaavaa vauhtia 
kohtisuoraan ylöspäin. Kirkkaan sään ansiosta 
oli sen poisliikkuminen selvästi havaittavissa. 




Rouva Seija Kluge (ikä n.30 v.) heräsi klo 4:n 
tienoilla kotonaan Pyhtään Siltakylässä (n. 15 
km Kotkasta) elokuun 19. päivän vastaisena yönä 
janoon. Hän meni avaamaan ikkunaa ja näki tällöin 
kirkkaan valon idän puoleisella taivaalla. Valo 









oli hyvin kirkas, silmiä häikäisevä, kylmän sini¬ 
nen. Rouva Kluge totesi UFOn liikkuvan hitaasti 
huojuen oikealle "Kotkaan päin". Hän tunsi voi¬ 
makasta pelkoa eikä voinut katsella enempää, vaan 
poistui ikkunan luota. (Kuva 2) 



HAVAINTO laUNIAISISSA 


Sunnuntaina viime syyskuun 28 päivänä noin 5 
minuuttia ennen klo 23 menin äkillisestä mieli¬ 
johteesta parvekkeellemme katselemaan tähtitai¬ 
vasta. Sää oli selkeä, taivas pilvetön, tähti¬ 
kirkas. Taivaalle katsellessani näin yht^äkkiä 
pohjoisella taivaalla viisi valoa, jotka liikkui¬ 
vat yli koko näkökenttäni kohti länttä ja ehtivät 
olla näkyvissä 8-10 sekunttia. Valot olivat kie¬ 
kon muotoisia, sulan kullan värisiä ja näyttivät 
värähtelevän koko ajan. Ne lensivät piirroksen 
osoittamassa muodostelmassa kolme edellä, kak¬ 
si jäljessä. Mitään ääntä ei niistä kuulunut. 

Pirkko Koskinen 

Jarl Lund: 

lUirÖITÄ, JOTKA NOJISTUTTAVAT "EMCELIN- 

TUKKAA" 

Merkillinen ilmiö Porin Toejoella 
(Uusi Aika 21.8.1969) 

"Porin Toejoella nähtiin viime lauantaina puolen 
päivän aikaan merkillinen ilmiö. Silmänkantaman 
korkeudelta putoili muutamille omakotitonteille 
5-7 senttimetrin pituisia ja parin kolmen sentin 
paksuisia "esineitä", joista auringonvalo hei¬ 
jastui ylhäällä, mutta jotka muuttuivat mattapin- 
taisiksi ja läpinäkymättömiksi alemmaksi pudotes¬ 
saan. "Esineiden" putoamisnopeus oli suuri ja ne 
katosivat täysin jäljettömiin maata koskettaessaan. 
Niitä putoili useita kymmeniä muutamien metrien 
välimatkojen päähän kukkapenkkeihin, pihanurmi¬ 
koille jne. Ilmiöstä ei aiheutunut minkäänlaisia 
jälkiä eikä ääntä. Tapauksella oli useita näkijöi¬ 
tä. Ilmiön selvittelyä jatketaan, vaikka eräät ta¬ 
hot ovat ehtineet leimata sen puista putoavien leh¬ 
tien aiheuttamaksi." 

Toinen samantapainen ilmiö tapahtui Kodisjoella 
lokakuun 6. päivänä. Kodisjoen kansakoululta ker¬ 
rottiin tapauksesta seuraavaa: 

"Miesopettaja piti maanantaina 6.10.69 noin 
klo 14 maissa urheilutuntia 47 oppilaalle. Tai¬ 
vaalta, oli yhtäkkiä alkanut sataa sadoittain rih- 
mamaisia suikaleita. Toiset olivat pallomaisia 
perässään siimamainen häntä. Mitä korkeammalla 
nämä suikaleet olivat, sitä pidempiä ne olivat 
olleet. Erikoista oli, että' ne olivat näkyvis¬ 
sä vain katsottaessa niitä aurinkoa vasten. Nii¬ 
tä tippuili puiden latvoille, koulun katolle jne. 
Niitä oli oppilaiden käsissäkin ja ne tarttuivat 

heidän vaatteisiinsa. Eräs poika heitti pallolla 
tällaista, jolloin se hajosi ja palloon tarttui 
ainetta, joka kosketeltaessa tuntui hartsiraaisel- 
ta ja oli sitkeätä, venyvää ja haihtui vähitellen 
pois. Opettajan arvion mukaan se hävisi noin 2-3 
tunnin kuluttua yhtä mysti11isesti kuin oli tul¬ 
lutkin. Eräs opettaja oli ottanut talteen yhden 
suikaleen erään tyttöoppilaan vaatteista, mutta 
sekin oli hävinnyt. Joidenkin rihmojen päissä 
oli ollut ikäänkuin hämähäkintapainen muodostuma." 

Edelläkuvatut ilmiöt muistuttavat suuressa määrin 
ilmiötä, jota kirjallisuudessa kutsutaan "enkelin- 
tukaksi", ruots. "änglahar", engl. "angel hair", 
ransk. "Fils de la Vierge". Tunnusomaista ilmiöl¬ 
le on, että sitä on havaittu UFO-ilmiöiden yhtey¬ 
dessä. "Enkelintukka" on kuitumaista muistuttaen 
villaa tai nylonia. Kosketeltaessa se häipyy vä¬ 
hitellen jättämättä jälkeäkään. 

Ensimmäisiä "enkelintukka"-iImiöitä on havaittu 
Oloronissa, Ranskassa 17.lokakuuta 1952. Erään 
tapahtuman silminnäkijöinä olivat oppikoulun reh¬ 
tori M. Yves Prigent vaimoineen ja heidän kolme 
lastaan. Sittemmin on samantapaisia havaintoja 
tehty ympäri maailmaa. Artikkelissaan "The Phe- 

nomena of Angel Hair" (Flying Saucer Review Voi 2 
N:o 6 Nov-Dec 1956) professori Maney luettelee 
seitsemäntoista tapausta kolmivuotiskaudelta 1952- 
1955. Neljässätoista tapauksessa oli samanaikaises¬ 
ti havaittu visuaalisesti UFO. 

Nfitä nämä enkelinhiukset sitten ovat? Tähän kysymyk¬ 
seen ei liene tällä hetkellä yksiselitteistä vas¬ 
tausta. Useita olettamuksia ja teorioita on. Erään 
UFO-tiitkijän, G.C. Wilsonin mukaan ne olisivat ko¬ 
toisin Marsista, ja olisivat ne samaa ainetta kuin 
Raamatussa mainittu "manna". Siten auringon säteet 
muodostaisivat hii1ihydraatteja Marsin iImakehässä, 
ja Marsin jääkalotit olisivat Wilsonin mukaan tätä 
"mannaa". Ihmeteltäväksi ja selitettäväksi vain 
jää, miten se sitten joutuisi meidän ilmakehäämme. 

Aime Michel kirjassaan Flying Saucers and the 
straight-line Mystery tekee olettamuksen, että kysy¬ 
myksessä saattaisi olla eräänlainen polyraerisatio 
tuote, joka sitten alemmissa ilmakehissä ja korkeam¬ 
massa lämmössä heikon kemiallisen sidoksen vuoksi 
"depolymerisoituisi" ja haihtuisi. Polymerisation 
aiheuttaisi UFOjen työntövoimana oleva energia. 

Toiset olettavat "hiusten" olevan vain jättimäisiä 
hämähäkinseittejä ja väittävät jotkut nähneensäkin 
niissä pieniä hämähäkkejä. 

Colorado Projectin toimesta tutkittiin erästä tä¬ 
mäntapaista näytettä. Suurin osa siitä oli titaania 
joten otaksuttiin sen olevan maalijätettä, koska 
talomaaleissa käytetään titaanioksidia väriaineena. 

Raumalla ilmestyvä sanomalehti LÄNSI-SUOMI kertoo 
7.10.69 valoilmiöstä, joka nähtiin monilla paik¬ 
kakunnilla Suomessa: 

"OUTO ÖINEN VALOIUIIÖ I1IK5ETYTTI JA JOPA JÄRKYTTI- 
KIN RAUMALAISIA. ASIANTUNTIJAT: ILMAKEHÄÄN PALAN¬ 
NUT STAELLIITTI. 

Muutamat harvat "yövirkut" raumalaiset havaitsi¬ 
vat eilistä vasten aamuyöllä itäiseltä taivaan¬ 
rannalta klo 3.47 nousevan puolipallonmuotoisen 
savuavan valoilmiön, jonka keskus oli hehkuvan 
kirkas. Ilmiö kulki taivaankannen poikki noin 
40 asteen kulmassa horisontista taivaankannen 
poikki ja jätti jälkeensä "ojennetun nyrkin le¬ 
vyisen hopeanhohtoisen savujuovan". Erään silmin¬ 
näkijän kertoman mukaan valoilmiö hävisi näkyvis¬ 
tä klo 4.01 mutta savujuova näkyi vielä sen jäl¬ 
keenkin. Toisen raumalaisen havainnontekijän mu¬ 
kaan samanaikaisesti oli kuultavissa värisevää 
ja sihisevää ääntä. Olisiko kysymyksessä UFO? 

Näin kysyvät jotkut valoilmiön nähneet. Asian¬ 
tuntijat ovat taas sitä mieltä, että kysymyk¬ 
sessä saattoi olla takaisin ilmakehään lennähtä¬ 
nyt satelliitti. Tällaisessa käsityksessä on mm. 
pääesikunta, joka eilen välitti seuraavansisäl- 

toisen tiedonannon: "Mahdollisesti takaisin ilma¬ 
kehään lennähtäneenä satelliittina pitää pääesi¬ 
kunta maanantain vastaisena yönä Etelä-Suomen 
yläpuolella nähtyä outoa valoilmiötä. Ilmiö oli 
näkynyt kymDienen minuuttia kirkkaana pisteenä, 
joka levitti ämpärilleen hohtavan sädepilven. 
Ilmiötä tutkitaan parhaillaan, mutta tähänasti¬ 
set havainnot viittaavat satelliittiin". 


UPON JÄLKIÄ ? 


Keväällä 1969 nähtiin outo valoilmiö Vilppulassa. 

Se näytti lentävän laskeutuvaa rataa kohti mäkeä, 
joka sijaitsee muutaman kilometrin päässä Vilppu¬ 
lan ja Ruoveden tiestä, noin 15 km Vilppulasta. 
Tältä mäeltä löytyi myöhemmin tumma rengas maassa 
erään autiotalon niityltä. Jälkeä alettiin tutkia 
syyskuun puolivälissä, jolloin asia tuli ilmi. 

Rinne, jolla niitty sijaitsee, on syrjäinen ja 
rauhallinen. Se viettää luoteeseen ja sillä kas¬ 
vaa pajukkoa sekä vuosi sitten istutettuja kuu- 
sentaimia. Jälki on selvästi havaittavissa, kos¬ 
ka siinä kasvava ruoho on täydellisesti tuhoutu¬ 
nut, kuin se olisi palanut ilman liekkiä. Renkaan 
suurin halkaisija on 13,5 m ja leveys 30 - 50 cm 
vaihdellen sen eri osissa. Se ei ole säännöllinen 
(katso piirrosta) ja sen sisälläkin on pieniä ym- 
pyränkaaria* 

Omituista on, että renkaan sisäpuolella kasvaa suu¬ 
rehko pajupensas (korkeus yli 2,5 m). Se on terveen 
näköinen muutoin paitsi jäljen kohdalta, missä se 
on harvempi ja hieman vaurioituneen näköinen, suu¬ 
rin osa vuosikasvaimista on poikki. Mahdollisesti 
hirvi on syönyt niitä. Ilimeellistä kyllä muissa 
paikalla kasvavissa pensaissa ei näy samanlaisia 

vaurioita. Paikalla oleva heinähaasia on jäljen 
kohdalta painunut kasaan. Siinä ei näy väkivallan 
merkkejä, joten ei voitane väittää sen särkyneen 
lentolautasen kosketuksesta, ainoastaan voidaan 
epäillä. Maassa ei näy painauturaia. Jäljen kohdal¬ 
la on vajaat 10 kuollutta kuusentainta. Eräässä, 
joka sijaitsee aivan jäljen reunalla, on tämän 
vuotista kasvua noin 5 cm latvassa ja jäljen ul¬ 
kopuolelle jääneissä oksissa. Taimen loput osat 
ja muut kuolleet taimet ovat edelleen silmuas- 
teella. 



Rerkaan alueelta otetusta maanäytteestä suoritettu 
analyysi ei osoita mitään epänormaalia radioaktiivi¬ 
suutta. Näytteestä löydettiin luonnonkalium-40. 
Kuolleiden ruohojen alla renkaan alueella aivan 
maan pinnalla on kellanvaalea noin 1 cm paksuinen 
kalvo, joka muistuttaa säämiskää. Mikroskooppiko- 
keessa se osoittautui sienirihmastoksi. Erään 
eläinbiologin mielestä se poikkeaa tavanomaisesta 
ensinnäkin runsautensa puolesta ja toiseksi: siitä 

ei löytynyt lainkaan rihmojen haarautumista, mikä 
taas on tyypillistä tavalliselle sienirihmastolle. 

Paikalla kävi myös englantilainen UFO-tutkija, Mr, 
Anthony Brooke, joka otti mukaansa näytteitä tar¬ 
kempia laboratoriotutkimuksia varten. Lähinnä kuu¬ 
sista päätellen kasvien kuolema on sattunut varhain 
keväällä. 

Onko jälki laskeutuneen UFOn jättämä? Tutkimukset 
ovat vielä kesken, 

SAn/iMA7^(Ly HtTr^Sj -J - k 

HAVAINTOJA VUOSINA 1952 - 1954 

Vuosien 1952 ja 1954 välisenä aikana tehtiin 
yleensä paljon UFO-havaintoja eri puolilla maa¬ 
palloa ja vuoden 1954 UFO-aalto näyttää keskit¬ 
tyneen tällöin osaksi Ranskaan, mutta myös Suo¬ 
messa tehtiin useita mielenkiintoisia havainto¬ 
ja. Suoritin viime kesänä Oulun UFO-kerhon jäse¬ 
nen Antti Juntusen kanssa tutkimuksen oululais¬ 
ten sanomalehtien Liiton ja Kalevan arkistoissa 
ao, lehtien suostumuksella. Liitto-lehdestä kä- 
vimnie läpi puoli vuosikertaa ja Kalevasta koko 
vuosikerran. Myös eräitä poimintoja vuodesta 
1952 on osoittamassa, että vanhat havainnot ovat 
yhtä mielenkiintoisia kuin nykyajan havainnotkin. 
Ja eräässä mielessä 20 - 15 vuoden takaisilla ha¬ 
vainnoilla on suuri merkitys, koska maapallon il¬ 
matilassa ei liikkunut silloin ainuttakaan satel¬ 
liittia ja sääpallojakin oli liikkeellä huomatta¬ 
vasti vähemmän. Vuoden 1954 Liiton vuosikerta suo¬ 

rastaan vilisee lentäviä lautasia koskevia uutisia. 
VIMANAn palstoilla niitä kaikkia ei voi käsitellä, 
esitänkin tässä muutamia inerki11isimpiä havaintoja, 
jotka ovat UFO-ilmiöiden kaltaisia. 

Uutisote: Kaleva 23.7.1952 

II 

Salaperäisiä esineitä nähty Kestilänkin 
taivaalla 

Ihmeellisen pomminmuotoisen esineen näki rva Kyl¬ 
likki Suorsa viime maanantaina noin klo 21 aikoi¬ 
hin Kestilän Pihkalan rannalla. Tämä mystillinen 
kappale lensi äänettömästi etelä-pohjoissuunnassa 
häipyen pian havaitsijan silmistä. Samana iltana 
noin klo 22.oo aikoihin näkivät maanvilj. Veikko 
Nevala ja hänen vaimonsa Kestilän kirkolla heinä- 
pellolta palatessaan kokonaisen pommirylimän, jossa 
oli kolme outoa esinettä. Ne etenivät melko hitaas¬ 
ti ja muodostivat ryhmän, jossa kaksi kulki edellä 
ja yksi jäljessä. Mitään ääntä niistä ei kuultu." 

Ja edellisen lehtiuutisen vieressä oli toinen uuti¬ 
nen: 


"Lentävä Lautanen lensi Tyrnävän yli 

Maanantai-iltana klo 21.30 maissa havaitsivat eräät 
henkilöt Tyrnävän Ängeslevällä taivaalla lentävän 
kirkkaasti hehkuvan esineen. Esineen huomasi Veikko 
Markus, joka oli sisällä yhdessä vaimonsa kanssa. 

Ile molemmat huomasivat esineen lentävän suurella 
nopeudella länteen päin, mutta mitään ääntä he ei¬ 
vät voineet kuulla, koska olivat sisällä ja radio soi. 

Noin 4 km päässä Markuksen asunnosta huomasi esineen 
samalla aikaa Toppisen 11-vuotias poika Juha, joka 
oli ulkosalla. Esine oli hänen mielestään metrin pi¬ 
tuinen ja syöksi tulta jäljessä. Se ilmestyi koilli¬ 
sesta ja katosi länteen. Juha-poika oli säikähtänyt 
äkkiä ilmestynyttä ilmiötä, joka korkealla ylitti 
taivaan. Näiden silminnäkijöiden väittämän mukaan 
kyseessä ei olisi tähdenlento." 

Seuraava merkillinen uutinen on julkaistu Lii¬ 
tossa V. 1954: 

Uutisote Liitto 10.11.1954 


"V^aloilmiö Alavieskan taivaalla 

Yliluonnolliselta vaikuttava ilimeellinen olento 
on hiljattain lennellyt Alavieskan kirkonkylässä. 
Eräänä iltana klo 21.30 aikaan ... (painovir¬ 
heen takia puuttuu joitakin sanoja) merkillisen 
valoilmiön, joka kulki muutaman metrin korkeudel¬ 
la itä-länsisuunnassa. Valoilmiö havaittiin noin 
1 km päässä Someron-kylälle päin. Silminnäkijöiden 
mukaan outo valoilmiö laskeutui alas Karjuperällä, 
jonka jälkeen se kulki viljelystietä noin 400 met¬ 
riä. Valoa kerrotaan kuljettaneen ihmistä muis¬ 
tuttaneen olennon, jolla oli merkillinen viitta 
päällään. Metsän laitaan saavuttuaan olento kohosi 
ilmaan valon avulla ja liiteli puiden latvojen 
tasalla kadoten näkyvistä metsän taakse. 

Tämän yliluonnollisen olennon ovat useatkin eri 
henkilöt nähneet. Tiedossa ei ole mikä valoilmiön 
on aiheuttanut. Mätäkuu on ollut ja mennyt tältä 
vuodelta, eikä suuressa maailmassakaan ole hiljat¬ 
tain tavattu lentäviä lautasia, taikka muiden tai¬ 
vaankappaleiden asukkaita, jotka nyt lienevät käy¬ 
neet Alavieskalaisia tervehtimässä." 

Kaleva 21.12.1954: 

"Outo valoilmiö Helsingissä 

Helsingin Kulosaaressa näkyi sunnuntaina iltapäi¬ 
vällä klo 16.30 maissa outo valoilmiö. Otavan täh¬ 
tikuviosta Pikku-Otavaan päin liikkui hyvin korke¬ 
alla kellertävä, punakeltaista lähentelevä valopal¬ 
lo. Se oli näkyvissä runsaat puoli minuuttia, sit¬ 
ten valo äkkiä leimahti ainakin kaksi kertaa kirk¬ 
kaammaksi ja jatkoi nyt huomattavasti pienentynee¬ 
nä matkaansa. Kaikkiaan valopallo oli näkyvissä 
toista minuuttia. Fil.tri Pentti Kalaja kertoi US- 
lle, että valopallo muuten voisi olla meteoriitti, 
mutta meteoriitti näkyy leimahduksesta korkeintaan 
K) sekuntia." 

Useat niistä havaintouutisista, joita löysimme 15 
vuoden takaisista lehtivuosikerroista, oli varus¬ 
tettu otsikolla "lentävä lautanen" nähty jossakin, 
vaikka kyse saattoi usein olla kokonaan muusta 
kuin "lautasesta". Vasta luettuaan tekstin voi 
tehdä tiettyjä johtopäätöksiä, esim. UFO-ilmiön 
yleinen säännöllisyyksiä noudattava käyttäytymis- 
metodiikka. Näitä vanhoja havaintoja on enää vai¬ 
kea tarkistaa, on vain luotettava siihen, että 
merkillisten havaintojen osalta ihmiset valtaosal¬ 
ta kertovat tapaukset niin kuin ovat sen kokeneet. 
Aistivirheet, liioittelu ja uutisen värittyminen 
lehtien toimituksissa on sitten toinen juttu. 

Matias Päätalo 


HAVAINTOJA HELSINGIN JOLLAKSESSA 


Markku Turunen (ikä 21 v.): 


Tapaus I. 

Lauantaina 4.10.1969 ajoimme veljeni kanssa autolla 
klo 23.20 maissa Vuosaaressa Helsingissä, pysäköim¬ 
me auton ja istuimme siinä katsellen taivaalle, kun 
yhtäkkiä huomasimme punaista ja sinertävää valoa 
välkkyvän "tähden". Se oli kooltaan hieman suurempi 
kuin suurin taivaalla näkyvistä tähdistä. Aluksi 
näytti siltä kuin se olisi ollut paikallaan, mutta 
sitten se näytti liikkuvan poispäin ja taas tulevan 
takaisin. Tämä tapahtui pari kolme kertaa, sen jäl¬ 
keen "tähti" hävisi näkyvistä. Koko näkyvissäolo- 
ajan se siis välkkyi punaista ja sinertävää valoa. 

Tapaus II 


Maanantaina 6.10.1969 lähdin kotoani (Jollas, Hel¬ 
sinki) noin klo 20.30 pikkusiskoni kanssa talomme 
lähistölle valokuvaamaan tähtiä. Olin saanut uuden 
kameran: Exakta Mayer 200 mm teleobjektiivilla. 
Filmi oli Kodak 31 din. musta-valkoinen. Kuvaus¬ 
paikka oli noin 100 metrin päässä talosta oleva 
pimeä tie. Tien vieressä on avara paikka, jalka¬ 
pallokenttä. Silmäillessäni taivaalle löytääkseni 
sopivan kuvauskohteen huomasin samalla tavalla välk¬ 
kyvän "tähden" kuin tapauksessa I kertomani. Suun- 
tasin kameran linssin tuota tähteä kohti, kehoitin 
sisartani hakemaan kotoa veljeni ja heidän saavut¬ 
tuaan ryhdyin ottamaan kuvia "tähdestä". Valotin 
noin 2 minuuttia ja otin ensimmäisen kuvan. Minul¬ 
la oli taskulamppu mukanani voidakseni pimeässä 
säätää valotusaukot ym. Silloin juolahti mieleeni 
että voisin koettaa antaa merkkejä lampullani saa¬ 
dakseni varmistetuksi, oliko kuvaukseni kohde todel¬ 
la tähti. Tässä mielessä rupesin antamaan valomerk¬ 
kejä sytyttämällä ja sammuttamalla lamppua lyhyin 
katkoin. Tällöin kaikki kolme havaitsimme "tähdestä" 
tulevan vastaan samanlaiset valomerkit. Tässä vai¬ 
heessa "tähti" laskeutui hitaasti alaviistoon oike¬ 
alle, pysähtyi ja lähetti taas valomerkkejä. Kehoi¬ 
tin veljeäni ja sisartani ajattelemaan voimakkaasti, 
että mikäli se on UFO, niin tulisi lähemmäksi. Koh¬ 
distin samalla kameran uudelleen ja pidin samalla 
huolta , että maisema tuli tunnistuspisteeksi. Kun 
kamera oli laukaisuvalmis, lähetin lampulla valo¬ 
merkkejä kuten aikaisemminkin ja otin kuvan valotta¬ 
malla noin 2-3 minuuttia. "Tähti" antoi valomerk¬ 
kejä ja laskeutui sen jälkeen alaspäin sik-sak liik¬ 
keellä ja pysähtyi taas. Nyt oli "tähti" joutunut 
sähköpylvään taakse, joten minun oli suunnattava ka¬ 
meran linssi uudelleen oikealle päin saadakseni kol¬ 
mannen kuvan. Lähetin taas merkkejä lampullani ja 
sain niihin vastauksen "tähdestä". Nyt laukaisin ka¬ 
meran kolmannen kerran valottamalla kuten aikaisem¬ 
milla kerroilla. Nyt oli "tähti" ehtinyt las¬ 
keutua puiden latvojen tasalle ja hävisi näkyvistä. 

Yllä oleva kolmen kuvan sarja Qn tapaus Ilssta* 

Alla oleva sarja on tapaus III:n kuvauksesta. 

Tapaus III 

Sunnuntaina 12.10.1969 klo 20.30 lähdin ulos 
katselemaan tähtitaivasta ja löysin ilokseni saman 


vilkkuvan ^tähden", nyt vaan hieman enemmän vasem¬ 
malla ja korkeammalla kuin edellisellä kerralla. 
Juoksin heti sisälle hakemaan kameraani ja samalla 
kehoitin toveriani, joka oli käymässä luonani, tule¬ 
maan mukaani. Pikkusiskoni tuli myös ulos. Ryhdyin 
taas valokuvaamaan ja asetin kamerani alustan suun¬ 
nilleen samalle kohdalle kuin edellisellä kerralla. 


4 









Nyt minulla oli 16 din. filmi, joka vaatii pitemmän 
valotusajan. Saatuani kameran fiImauskuntoon ja 
"tähden” tähtäimeen otin ensimmäisen kuvan valotta¬ 
malla noin 5 minuuttia. Sen jälkeen ryhdyin antamaan 
lampullani valomerkkejä siten, että piirsin lampul¬ 
la ympyränkehää. Pyöritettyäni lamppua noin viisi 
kertaa jäin odottamaan vastausta. Vastaus tuli siten, 
että "tähti" liikkui muodostamalla ympyrän noin 
kaksi kertaa. Sen jälkeen se liikkui edestakaisin 
oikealle ja vasemmalle, sitten se liikkui ylös ja 
alas kohtisuoraan. Nyt otin toisen kuvan ja annoin 
sen jälkeen ympyrämerkkejä lampullani ja sain vas¬ 
tauksen samalla tavalla kuin aikaisemmin. Koko ajan 
"tähti" liikkui alaviistoon oikealle ja kiirehdin 
ottamaan mahdollisimman monta kuvaa ennen sen hä¬ 
viämistä näkökentästä. Otin kaikkiaan noin viisi 
kuvaa. Tämän jälkeen siirryimme noin 500 metrin 
päässä olevalle kalliolle. Täältä näimme "tähden" 
oikein hyvin ja annoin sille valomerkkejä, ympyröi¬ 
tä, kolmioita, keinumista, vilkuttamista. "Tähti" 
antoi kulloinkin vastauksen suorittamalla vastaa¬ 
van muotoisen liikkeen. Otin aina välillä kuvan, 
kaikkiaan ehkä kolme. Tähti hävisi nyt metsänreu¬ 
nan taakse. Menimme autoon ja lähdimme ajamaan 
"tähden" katoamissuuntaan. Kun emme löytäneet mi¬ 
tään sopivaa kuvauspaikkaa, emmekä nähneet "tähteä" 
palasimme kotiin noin klo 22. Toverini lähti kotiin¬ 
sa ja minä olin aikeissa mennä nukkumaan, kun vielä 
vilkaisin ikkunasta taivaalle. Silloin näin "tähte¬ 
ni" lentävän huimaavaa vauhtia kohtisuoraan alas¬ 
päin ja pysähtyvän paikalleen. Huusin veljiäni 
katsomaan ja ainakin toinen heistä näki "tähden", 
joka taas lähti liikkeelle ja katosi suurella no¬ 
peudella näkökentästä. Puin nopeasti ylleni, otin 
kamerani ja lähdin ulos samalle paikalle, josta 
aikaisemmin samana iltana olin valokuvannut "täh¬ 
teä". En kuitenkaan nähnyt sitä missään. Käännyin 
ympäri yhä etsien sitä ja silloin näin sen Ison 
Otavan ja Pienen Otavan välillä. Annoin merkkejä 
lampullani ja sain niihin vastaukset. Otin neljä 
kuvaa, jonka jälkeen "tähti" oli liikkunut taas 
alaspäin ja hävinnyt näkyvistä. 

KALEVA 13.10.69 



^ Opattaja Raine Lahmoavaara Ja hinan tyt täransi Elisa mulstalavat Jännittäviä alimystiin. 


^Lentävä lautanen ” 


Neljän tuulen tiellä 


ir it Opeitaji Reino Lehmaa- 
vaaran ajaeaaa tyttizvnii EH- 
MO kanaaa L 10. Maonioata ko- 
liinaa PaJojoenaaohnn ha s»ivas 
molemmat kokea Sonkamuotkan 
Ja Alajoen välUli ellmykaen. jol¬ 
laista uaaammat sodatkin l&pUa- 
■yt Rohio Lehmusvaaim nnoo 
enshnmiisti kertaa kokeemaa. 
Niin valkattava Ja JoUakhi tavalla 
snonataao ahokeeraava ellmya 
oli. Aajanomaiatm kEftomana 
tapaus oU maevanlalnn: 

R. L.: Kd!lo 23.15 (ajan taikla- 
CIn myOhonanln) oQenamme noin 
neljäototsba kddmi^adKi p O Aaaft 
Palojoen kylästä, buama^ tien 


vaeenunaiUa puolieUa maasta nou¬ 
sevan valon. Tuulilasin .vacsem- 
maata kulmasta katso<ttuna se 
näytU tutlcnväffiseM. Myöhammih, 
v^^mmafita sivuikleana^ vilk&io- 
tuna, se odl Jo noussut 10 mstnn 
koflcEudfiLle Ja oli- nyt vaJlkodinen 
värUitään. (Vuosi slitten näimme 
samoilla seuduiLla, tien toisella 
puolelila, Sookavaaxan pohjois¬ 
päässä, laakieutuven valnilmiön, 
jonka korhieus oU noin kolme 
Tnetrta). Auton pysäyttämisajatus 
tni.1 mieleen vasta noin kUmnet- 
z4n ajectTuamme, Jolloin vasta m- 
{nslmsiB tyttäreni kanssa kteäkas- 
taäamaan nähdyn Johdosta. 

Elise (20, ylöoppaas): Näin 
isän vetäytyvän äikldä taapäin 
hänen lotsoi^^aan vasamalle, Ja 


luulin, että sleiltä on tulnsa poro¬ 
ja. Hucvmaln eamaiUa nodn vii¬ 
den me)tr1n korlseudessa. nykäyk- 
siittäin ylö^in kohoavan vaio- 
ömiön. Sen miioto oJJ lähinnä 
vinoneliö. Jonka sivut olivat kaar¬ 
tuneet sisäänpäin. Eln kyennyt 
pitkään aiiksan puhumaan ml' 
tään, enxienikuin sitten vähiteUben 
loumpiilcin rup^imxne suJanttan 
Jähmetyksestä&nme. 

R. L,: 'Talojoensuun kohdalla, 
8 kilometain päässä Ruotsin puo 
leiliä on Paittasjärven kylä. Jonka 
asukikaait väittävät nähne^tsä Jär¬ 
ven Jäällä Ja]oi']ila sed^ovan pyö* 
reen Ja Ukkunoiilia varust^un 
laivan.” 

Tapausta eivät sen kokijat 
kommentoi millään tavaUa. Se 
antaa vain oman, mystillisen li¬ 
sänsä ufo-kokemusten kirjavaan 
sarjaan. 

(V. K.) 

HAVAINTO VAAJAKOSKEN JANAKASSA 

Keskiviikkona lokakuun 8 päivänä klo 20.30 kuuden 
vaajakoskelaisen pojan (ikä 13 - 16 v.) seisoskel¬ 
lessa metsäisellä kankaalla noin 60 metrin etäisyy¬ 
dellä asuntoalueesta he näkivät taivaalla etelän 
suunnassa kirkkaan valoilmiön. Se oli kolmion muo¬ 
toinen, terävä kärki alaspäin, noin 30 horisontin 
yläpuolella. Valoilmiö nousi hiljaa ylöspäin ja 
hävisi. Hetken kuluttua pojat näkivät kaakon suun¬ 
nassa noin 180 metrin päässä kirkkaan pallonmuotoi¬ 
sen valon, joka oli noin 4 metrin korkeudella maan 
pinnasta. Sen halkaisija oli noin 3-4 metriä. Mi¬ 
tään ääntä ei siitä kuulunut. Ilmiö kesti vajaat 10 
sekunttia, sitten valopallo hävisi siten, että se 
ikäänkuin sammui paikalleen. Pojat kokivat voimak¬ 
kaan pelon tunteen. Paikkaa tutkittiin seuraavana 
päivänä yhdistyksemme jäsenen Toivo Laitisen toi¬ 
mesta ja silloin löydettiin maasta pyöreitä pai- 
nautumia halkaisijaltaan noin 1,5 metrin alueella. 
Painautumat olivat parittain, väli n. 20 cm, syvyys 
5-10 cm, halkaisija 5-6 cm. Painautumia oli 
kaikkiaan neljä paria. Mainittakoon, että havainto¬ 
paikan läheisyydessä kulkee voimalinja 83 metrin 
etäisyydellä. 

Kanavuoren asuntoalueella - noin 3 km edellä maini¬ 
tusta havaintopaikasta - näki rouva Anja Rantanen 
miehensä kanssa asuntonsa ikkunasta lokakuun 8 päi¬ 
vänä klo 20.30 kirkkaan valopallon kulkevan tai¬ 
vaalla. Kertojan mukaan se oli noin kuun kokoinen. 

Seuraavana päivänä 9.10. klo 19,35 havaitsivat 
samat vaajakoskelaiset pojat taivaalla **oudosti** 
liikkuvan suuren tähden kokoisen valon. Se teki 
edestakaista liikettä ja jonkun ajan kuluttua sii¬ 
tä erkani kaksi valopalloa, jotka hävisivät kumpi¬ 
kin omalle taholleen. 


20 


ILTAsSANOMAT 

N:o 231 - 1%9 TIISTAINA LOKAKUUN 7. PNÄ So p (»i». lvv) 


Jokioisten observatorion johtaja: 

"Vabilmiö ei ole UFO vaan 
epätavallinen rakettikoe" 

Toissa yönä nfihty epätavallinen valoilmiö el Jokioisten ot>* myöskään UFOn. 
eervatorlon johtajan, tohtori Pentti Järven mukaan ole me* — Kysymykseen tulee lähinnä maata kiertävältä radalta lähe- 
teorl, Ilmakehään putoava satelliitti, enempää kuin ohjuskaan, tetty ulkoavaruuteen suuntautuva raketti, mutta sen pltM ha« 
Tehtyjen havaintojen mukaan ilmiö vaikuttaa lähinnä erittäin vainnointialka viittaa Johonkin ennalta tuntemattomaan kokeo- 
•pätavalllselta rakettlkokellulta. Järvi el usko Ilmiön olevan seen, sanoo Järvi. 


Liitto 23.10.69 


Ei muita 


vän kirkasta valoa” oli lisää¬ 
mässä se, että menossa o-li il¬ 
meisesti raketin toinen laukai- 
suvaihe. 


Ei aikaisemmin 


kuvattu Suomessa 


■ Suomessa ei tdeittävästi oile 
koskaan aikaisemmin onnis- 
tuittu valokuvaamaan suuien 
kantoraJkeotin lenftoa alkukor- 
keuksi'S!sa. ^ Revontulikamerat 
tosin ovat ottaneet valokuvia 
eräistä Kiirunasta, Pohjois- 
Ruotslsta, lähetetyistä allem- 
pien ilmakehien pdenoisrake- 
teiista. 

Revontulikamerat ovat olleet 
käytössä vuodesta 1957 lähtien 
mm. Sodankylässä. | 

Oudot valoihniöl 
jatkuvat Riiliimäellä 

Oudot valoilmiöt jatkuvat Rii- 
himäen taivaalla. Tiistai-iltana 
nähtiin jälleen pilvien alapuolel¬ 
la liikkuvan voimakkaasti kohi¬ 
seva punainen esine. Taivaalla 
leiskuivat violetille vivahtavat 
revontulet. 

Esinettä on arvailtu avaruus¬ 
romuksi, meteoriitiksi ja sähkö¬ 
magneettiseksi kokeiluksi. IlmiöL 
le oli useita silminnäkijöitä. Esine 
kulki länsi—iitä suunnassa. 

Täsmälleen samanlainen outo 
punertava esine nähtiin tätä en¬ 
nen perjantaina. 


valokuvia 


■ Revontulitutkimusta oli lo¬ 
kakuun 6 :nn'en päivän vastaise¬ 
na yönä Suomessa suoritta¬ 
massa ainoastaan Sodankylän 
observaitorion kamera. Ivak n 
ja Utsjoen revontuliikameraV 
olivat tuona hetkenä epäkun¬ 
nossa ja Oulussa kuvausta suo¬ 
rittava kamera puolestaan pil¬ 
visyyden takia poissa käytöstä. 

Pilimien perusteella voidaan 
päätellä, että raketti oli ku- 
vanottohetkeDä vasta ”alkukor- 
keuksissaan”: se oli laukaistu 
joitakin hetkiä aikaisemmin. 
Suomessa Irnvaittua ”häikäise- 

Helsingin Sanomat 8 , 8.69 


Marsissa ja kuussa 
elämän merkkejä 


Pasadena, Kalifornia, 7. 8. 
avaruuslaboratorion tiedemies 
ottamien kuvien paljastavan, 
jonkinlaista elämää. 


Tiedemies sanoi avaruus¬ 
aluksen havainneen Marsin 
etelänavan yläpuolella kaasu¬ 
ja, jotka saattavat olla merk¬ 
kejä jonkinlaisesta elämästä 
planeetalla. Tri George Pi- 
mentel sanoi kaasujen olevan 
metaania ja ammoniaikikilkaa- 
sua, jotka ovat maan elämän 
kehityksen perustekijöitä. 

Mariner-7 havaitsi kaasut 
Marsin etelänavan jääalueen 
yläpuolella, kertoi tri Pimen-» 
tel Pasadenassa pidetyssä 
lehdistötilaisuudessa. Hän 
mainitsi havainnoin olevan 
'^erittäin mielenkiintoinen*’ 
lisäten kuitenkin, ettei hänel¬ 
lä ole toistaiseksi minkään¬ 
laista käsitystä näiden kaa¬ 
sujen alkuperästä. Hän mai¬ 
nitsi, että kaasut ovat voi¬ 
neet syntyä ei-biologisin kei¬ 
noin kuten esim. tulivuoren 
purkauksien yhteydessä tai 
sitten biologisin keinoin. 

^Kukaan ei voi kuitenkaan 
vastustaa arveluja, että kaa¬ 
sujen alkuperä olisi biologi- 


(Reuter) Eräs Pasadenan 
sanoi torstaina Mariner-7:n 
että Marsissa saattaa olla 


nen”, hän sanoi. Hän mainit¬ 
si edelieeil infrapuna-spek- 
trometrin havainneen jääreu- 
nan Marsin etelänavan seu¬ 
duilla sekä hiiilidioksiidi-‘kaa- 
sua sisältävän pilven tämän 
reunan yläpuolella. Hän sa¬ 
noi pilvien mahdollisesti suo¬ 
jelevan Marsin etelänapa-alu¬ 
etta auringon tuhoavilta ult^ 
ravi olettisäteiltä. 

New York Timesin mu¬ 
kaan Nasa-lähteet kertoivat 
torstaina Pasadenassa, että 
kahden kuupölynäytteen 
analyysissä on löydetty 
merkkejä orgaanisista ai¬ 
neista. Apollo-ll:n astro¬ 
nauttien kuusta tuomia näyt¬ 
teitä Houstonissa tutkivat 
tiedemiehet ovat haltioitu¬ 
neita, sillä havainnot mer¬ 
kitsevät sitä, että orgaanis¬ 
ten eli elimellisten ainesten 
yhdistysmisprosesseja, jollai¬ 
sia tapahtuu elävissä orga¬ 
nismeissa, on tapahtunut 
myös kuussa. 

Prof. J. Oksman: 

LÄHIAVARUUDEN VALOI UI IÖIS TÄ 
(Esitelmä Oulun UFO-kerhossa 21.4,1969) 

UF0:t .ja IL0;t 

Varsinkin viime vuosina on eri puolilla maapalloa 
havaittu tai väitetty havaitun monenlaisia tunnis- 
t€Lmatta jääneitä lentäviä esineitä (unidentified 
flying objects = UFOs), monet näistä ovat olleet 
valoa säteileviä, Seuraavassa en kuitenkaan kä¬ 
sittele UF0:ja, vaan sellaisia lähiavaruuden valo¬ 
ilmiöitä, joiden alkuperä on tunnettu. Haluaisin 
antaa niille tässä nimen "tunnistettu valaiseva 
kohde" = identified luminous ohjeet = ILO. Toi¬ 
von, että antamieni selvitysten perusteella edes 
muutama UFO muuttuu IL0:ksi. 

Lähiavaruudella tarkoitan seuraavassa lähinnä 
maan ilmakehän alaosaa muutaman sadan kilometrin 
korkeuteen saakka. Tarkasteltavien valoilmiöiden 
joukosta jäävät siis pois mm, kuu sekä aurinko ja 
muut tähdet kiertolaisineen. Toisaalta myös maan 
pinnalla esiintyvät valoilmiöt, harvinaisimpia 
lukuunottamatta, jäävät tarkastelun ulkopuolelle. 
Tarkasteltavat ilmiöt ovat toisaalta luonnossa il¬ 
man ihmisen tai hänen laitteidensa vaikutusta 
esiintyviä, toisaalta inhimillisen toiminnan tu¬ 
loksia. 

Luonnon valoiImiöt 


Kaikille lähiavaruudessa esiintyville luonnon 
valoilmiöille on yhteistä se, että ne ovat Jolla¬ 
kin tavalla riippuvaisia ilmakehästä: niihin vai¬ 
kuttaa joko sää tai ilmakehän osaset kappaleiden 
ja säteilyn tielle osuessaan. 

Aloittakaamme tähtitieteen alaan kuuluvalla ilmi¬ 
öllä, nimittäin meteoreilla tai tähdenlennoilla. 
Niissähän johonkin taivaankannen kohtaan ilmestyy 
tähdenkaltäinen kohde, joka piirtää muutamassa se¬ 
kunnissa tai sekunnin murto-osassa taivaalle kaa¬ 
ren ja häviää. Toisinaan havaitaan useampia ohjel¬ 
manumeroita: räjähdyksiä, jakautumista useampaan 
osaan sekä nopeuden— ja kirkkaudenmuutoksia. Har¬ 
voin osa alkuperäisestä materiasta pääsee maan¬ 
pinnalle asti^ silloin puhutaan meteoriiteista. 
Meteorit ovat yleensä pieniä, keskimäärin milli¬ 
metrin läpimittaisia. Syöksyessään ilmakehään ne 
törmäävät ilmamolekyyleihin^ jolloin ne kuumene¬ 
vat ja höyrystyvät. Samalla iImaraolekyylit ja mete¬ 
orista höyrystyneet molekyylit virittyvät, joten ne 

pystyvät säteilemäänmloa perustilaan palatessaan* 
Tätä valoa havaitaan meteorin kulkutiellä herkillä 
instrumenteilla vielä useita minuutteja, jopa tun¬ 
tiakin myöhemmin. Höyrystyminen tapahtuu noin 100 
km:n korkeudessa, ja tähdenlennon pituus on keski¬ 
määrin 20 km. Jos meteori on tarpeeksi iso, se ei 
ehdi höyrystyä kokonaan ennen tunkeutumistaan syväl¬ 
le ilmakehään, jossa sen eteen muodostuu sitä voi¬ 
makkaasti jarruttava ilmapatja. Tällöin meteori saat¬ 
taa kuumentua niin voimakkaasti, että se räjähtää. 
Suurin osa meteoreista on sporadisia, satunnaisia, 
mutta väliin maan rata loikkaa meteoriparven, jol¬ 
loin tähdenlentoja nähdään runsaasti. Muutamat par¬ 
vet tavataan toistuvasti samaan aikaan joka vuosi. 

Myös kuuttomana, kirkkaana yönä taivaankansi on 
heikosti valaistu, vaikka tähdet itse jätetään lu¬ 
vusta pois. Syynä on osaksi ns. eläinratavalo, joka 
johtuu auringon valon siroamisesta avaruuden pölystä. 

osaksi tietysti tähtien ympäristöönsä antama valais¬ 
tus, mutta suurimmaksi osaksi auringon päivän kulu¬ 
essa ilmakehän osasille antama viritysenergia, joka 
osasten (lähinnä happiatomien, typpimolekyylien ja 
hydroksyyliryhmien) palatessa perustilaansa vapau¬ 
tuu heikkona valona. 

Huomiotaherättävimpiä yöllisistä valoilmiöistä ovat 
epäilemättä ajoittain esiintyvät revontulet. Niiden 
alkusyynä on auringossa sattunut purkaus, jonka an¬ 
siosta auringon jatkuvasti säteilemän hiukkasvirran, 
ns. aurinkotuulen, voimakkuus kasvaa. Tämä puoles¬ 
taan aiheuttaa sen, että maata ympäröivästä magneet- 
tionkalosta, magnetosfääristä tunkeutuu maan napo¬ 
jen lähelle ilmakehään varattuja hiukkasia, elektro- 
neja ja protoneja. Nämä hiukkaset törmäävät ilmaosa- 
siin ja virittävät näitä, ja perustilaan palaaminen 
aiheuttaa taaskin näkyvän valoilmiön, tällä kertaa 
revontulen. Revontulen yleisin esiintymiskorkeus on 
n. 110 km. Valo on tavallisimmin keltaisenvihreää, 
mutta myös punaista väriä tavataan. Revontulimuotoja 
on mitä moninaisimpia, mutta ne voidaan jakaa muuta¬ 
maan päärylimään: rauhalliset kaaret, nauhat, verhot, 
koronat, diffuusit pinnat ja sykkivät revontulet. 
Yleensä muodot seuraavat toisiaan järjestyksessä, 
jos havaintoja tehdään tietyssä paikassa. Revontulia 
esiintyy taajimmin, ns. revontulivyöhykkei1lä, jotka 
ympäröivät maan magneettisia napoja. Esimerkiksi 
pohjois-Suomessa revontulia nähdään varsin usein. 
Esiintymistaajuudella on noin 11-vuotinen jakso, 
joka lankeaa yksiin auringonpilkkujaksojen kanssa. 

Säähän liittyy mitä erilaisimpia valoilmiöitä. En 
käy tässä käsittelemään normaaleja pilvimuctoja, 
sensijaan muutama sana on paikallaan kahdesta har¬ 
vinaisemmasta pilvityypistä, helmiäispi1vistä ja va¬ 
laisevista yöpilvistä. Helmiäi spi Ivet ovat harvinai-w 
sen korkealla, 20 - 30 kilometrin korkeudella, esiin¬ 
tyviä pilviä. Ne herättävät huomiota monivärisyydel¬ 
lään ja sillä, että ne ovat suuren korkeutensa takia 
näkyvissä myös jonkin aikaa auringonlaskun jälkeen. 
Valaisevat yöpilvet esiintyvät vielä korkeammalla. 

70 - 90 kilometrin korkeudella. Niissä on joko 
tulivuorenpurkauksista (kuten Krakataun purkauk¬ 
sesta V. 1883) tai meteoreista peräisin olevaa 
materiaa jääkiteiden ytiminä. Näiden pilvien väri 
on hopean- tai sinertävänvalkoinen, ja niitä ha¬ 
vaitaan parhaiten kesäöisin korkeilla leveysas¬ 
teilla. 

Sateenkaari on tietysti jokaiselle tuttu valoil¬ 
miö. Vähemmän tuttua lienee, että se noudattaa var¬ 
sin tarkkaa esiintyuiiskaavaa: Kaaria on yksi tai 
kaksi samankeskistä, keskipisteenä on auringon vas- 
tapiste, joka on auringosta havaitsijan silmien 
kautta vedetyllä viivalla. Sisemmän sateenkaaren 
(pääkaaren) kulmaetäisyys vastapisteestä on 42 
(punainen) ... 40 (violetti), ulomman (sivukaa- 
ren) 51 (punainen) ... 55 (violetti). Kaaret 
syntyvät auringonvalon heijastuessa kerran tai 
kaksi kertaa sadepisaroissa. Värikkäimmät sateen¬ 
kaaret aiheutuvat suurista pisaroista, pienissä 
pisaroissa värit usein sekaantuvat, jolloin syn¬ 
tyy valkoinen sateenkaari. Sateenkaarten reunois¬ 
sa esiintyvät toistuvat väriraidat johtuvat tai- 
pumisilmiöstä. Harvoin voi kuunkin valo aiheut¬ 
taa sateenkaaren; sen väri on tällöin tavalli¬ 
sesti valkoinen. 

Sateenkaaria harvinaisempia ovat rengas- ja sep- 
peleilmiöt. Rengasilmiöt syntyvät valon taittu¬ 
misen ja heijastumisen ansiosta tietynlaisissa 
jääkiteissä. Renkaita nähdään sekä auringon että 
kuun ympärillä tavallisesti kaksi, näistä sisem¬ 
män säde on 22 , ulomman 45 . Samaan ryhmään 
kuuluvat vieriauringot, joiden kulmaetäisyys au¬ 
ringosta vaihtelee auringon korkeuskulman mukaan 
22 :esta ylöspäin ja jotka saattavat jopa heit¬ 
tää varjon, ja zenitinympäryskaari, joka on kir¬ 
java, sateenkaarta muistuttava, zenitiä ympäröi¬ 
vä kaari. Neulas- tai prismakiteet, jotka putoa¬ 
vat maahan vaakasuorassa asennossa, aiheuttavat 
auringon molemmin puolin valopatsaat, jotka ulot¬ 
tuvat jopa 30 aurinkoa korkeammalle; parhaiten 

ne nähdään auringon ollessa matalalla. Harvinai¬ 
sia muotoja ovat vasta-aurinko ja vierivasta-au- 
rinko, jotka esiintyvät samalla korkeudella kuin 
aurinko, mutta 180 ja 120 kulmaetäisyydellä 
siitä. Renkaita saattaa esiintyä myös viimeksi 
mainittujen ympärillä. 

Seppeleilmiöiden syntyyn vaikuttaa yksinomaan va¬ 
lon taipuminen aivan pienien keskenään yhtäsuuri¬ 
en sadepisaroiden, jääkiteiden yin. hiukkasten vai¬ 
kutuksesta. Ulkonäöltään nämä ilmiöt ovat kuin au¬ 
ringon tai kuun tai niiden vastapisteiden välittö¬ 
mään läheisyyteen muodostuneita värillisiä kehiä. 
Silloin kun ne ovat auringon tai kuun ympärillä, 
niitä kutsutaankin kehiksi. Jos ne taas muodostu¬ 
vat jommankumman taivaankappaleen vastapisteen 
ympärille, jolloin katsoja näkee ilmiössä itsensä 
kehien ympäröimänä, ilmiötä kutsutaan sumuvarjok- 
si, gloriaksi. Glorian näkee usein lentäessään 
lentokoneessa pilvien yläpuolella: lentokoneen 
varjo pilvien yläpinnassa on värillisten renkai¬ 
den ympäröimä. 

Myös salamat ovat säähän liittyviä huomiota herät¬ 
täviä valoilmiöitä. Nehän ovat kirkkaita sähkön- 
purkauksia joko pilvestä toiseen tai pilvestä maa¬ 
han. Seuraavat salamamuodot erotetaan: viiva-, 
pinta-, helminauha- ja pallosalama. Viivasalama 
on yleisin salamanmuoto ja muistuttaa kartalle 
piirrettyä jokea sivujokineen. Pintasalamassa 
sähkö purkautuu tasaisesti viuhkan tavoin pilven 
eri puolilta, llelminauhasalama on saanut nimensä 
siitä, että se näyttää muodostuvan nopeasti eteen¬ 
päin hyppelehtivistä valopisteistä. Pallosalamat 
(niiden olemassaoloon jotkut tutkijat suhtautuvat 
epäillen) saattavat kulkea pitkin omituisia rato¬ 
ja pallonkaltaisena valoilmiönä ja särkeä kulkies¬ 
saan esineitä ikäänkuin valikoiden. Salaman kesto¬ 
aika on lyhyt, tavallisesti muutamia tuhannesosa 
sekunteja, mutta silmä tajuaa ne pitempänä. 

Kaukana olevasta ukkosiImasta näkyviä salanianvä- 

lähdyksiä, joihin ei tavallisesti pitkästä matkas¬ 
ta johtuen liity ääntä, sanotaan elosalamoiksi tai 
kalevantuliksi. 

Viimeisenä luonnon valoilmiöiden ryhmään kuuluvana 
mainittakoon tässä kangastukset. Nehän johtuvat 
valon taipumisesta joko ylös- tai alaspäin ilman 
pystysuorasta lämpötilaerosta johtuen. Esimerkiksi 
jäidenlähdön aikaan, jolloin veden pinta on kylmä 
ja ilma lämmin, kaukaiset saaret ja rannikot näyt¬ 
tävät kohoavan ilmaan. Kaukaisista esineistä voi¬ 
daan nähdä myös ylösalaisia kuvia joko alkuperäi¬ 
sen esineen ylä- tai alapuolella. 

Ihmisen aiheuttamat valoilmiöt 


Erilaisiin inhimillisiin toimintoihin kuuluu valo¬ 
ilmiöitä joko olennaisina tai epäolennaisina osina. 

Monet muistavat varmaan vielä sota-ajalta ilmator¬ 
juntaan kuuluvat valonheittimet. Niillähän saatiin 
aikaan usean kilometrin korkeuteen ulottuva kapea 
valokeila, jolla pyrittiin löytämään vihollisko- 
neita. Näin rauhan aikana valonheittimiä käytetään 
pääasiassa julkisten rakennusten valaisemiseen, 
mutta osa valosta suuntautuu tietysti korkeammalle¬ 
kin. Myös autojen valonheittimet suuntautuvat jyr¬ 
kissä ylämäissä varsin korkealle taivasta kohti. 

Sotaan kuuluvat myös valoammukset ja valopommit 
sekä valojuovaluodit. Ensiksimainittuja käytettiin 
taistelualueen valaisemiseen, viimeksimainittuja 
tulenjohdon helpottamiseen pimeässä. Näin rauhan 
aikana lähetämme erilaisten juhlien yhteydessä 
tunnelman kohottamiseksi ilotulitusraketteja. 
Lentokoneet eivät tarvitse tiensä löytämiseen 
valoja yön aikana, mutta yhteentörmäysten välttä¬ 
miseksi niiden siivenkärjissä on merkkivalot, toi¬ 
sessa punainen, toisessa vihreä. Ja laskeutumis¬ 
vaiheessa kiitorataa tietysti valaistaan tehokkail¬ 
la valonheittimi1lä. Lentokoneiden suihkumoottorien 
pakolieskat näkyvät luonnollisesti yöllä. 

Säähavaintopallot aiheuttavat usein valohavaintoja, 
vaikka ne eivät tavallisesti kannakaan valonlähdettä. 
Mutta sopivissa olosuhteissa ne heijastavat auringon¬ 
säteitä, samoin tekevät niiden kannattamat radioson- 
dit, varsinkin viimeksimainittujen ilmavirtauksen 
johdosta pyörivän vaihtokytkimen siivet. Yöllä lähet¬ 
tävät radiosondit varustetaan usein hehkulampulla, 
jotta niitä voitaisiin seurata teodoliiti11a. 

Edellisten luotainten variaatio ovat ns. geosondit. 

Ne ovat voimakkaita valonväläyksiä lähettäviä sonde¬ 
ja, joita käytetään geodeettisiin mittauksiin. 

Sekä radio- että geosondeja nostamaan käytetään ku¬ 
misia pilotpalloja. Ne täytetään lähetettäessä ve- 
dyll jö' ylösnoustessaan ne paisuvat ja paisuvat, 
kunnes halkeavat (noin 20 - 30 kilometrin korkeu¬ 
dessa). Tämän jälkeen pallon repaleet ja laitteet 
putoavat nopeasti. Laitteille, joiden täytyy pysyä 
pitempiä aikoja ylhäällä, käytetään toisenlaisia 
palloja. Niinpä kosmisen säteilyn havaintoihin yli 
30 km:n korkeudella käytettävät laitteet nostetaan 
ylös esim. 5000 m :n vetoisilla muovipglloilla. 

Niihin pannaan lähetettäessä vain 50 m vetyä, ja 
ne täyttyvät vähitellen noustessaan, jolloin ulko¬ 
puolinen paine pienenee sadasosaan. Y1ipainevent- 
tiili huolehtii siitä, että pallot eivät pääse hal¬ 
keamaan. Näin ollen pallot ja niiden hyötykuorma 
ovat ylätuulien kuljetettavina useita vuorokausia. 
Koska pallo on valtavan iso, se näkyy sopivissa 
valaistusolosuhteissa paljaalla silmällä maahan 
asti. Vähitellen kaasu karkaa pallosta, ja pallo 
alkaa laskeutua. Noin 12 km:n korkeudessa pitäisi 
räjähdyspanoksen irrottaa pallo hyötykuormasta, 
jolloin pallo nousee uudelleen ylös ja hyötykuornsa 
putoaa maahan laskuvarjon avulla. Pallo tulee sit¬ 
ten uudelleen alas pitkän ajan kuluttua ja ehtii 
aiheuttaa monta näköhavaintoa. Uusien suunnitel¬ 
mien mukaan pyritään palloon polttamaan iso rei¬ 
kä hyötykuorman irrottamisen yhteydessä, jolloin 
pallokin tulisi nopeasti alas. 

Avaruuskausi on tuonut mukanaan monia uudentyyp¬ 
pisiä valoilmiöitä, lähinnä paketteihin ja teko¬ 
kuihin liittyviä. 

Maapallolla laukaistaan erittäin runsaasti eri¬ 
laisia tutkimuspaketteja, ja niiden rakettimoot¬ 
torit aiheuttavat toimiessaan voimakkaan valon- 
säteilyn. Jotkut raketit on ohjelmoitu päästä¬ 
mään ilmakehään sopivalla korkeudella jotakin 
metallia sisältävä pilvi. Raketti laukaistaan 
tällöin siten, että maanpinnalla on jo pimeätä, 
mutta pilven laukaisukorkeudella valoisa. Aurin¬ 
gonsäteily virittää silloin pilven metalliatomit, 
ja ne säteilevät niille ominaista valoa. Näin 
saadun valaisevan pilven liikkeitä seurataan maan¬ 
pinnalta käsin. 

Tekokuiden radalleen nostamiseen käytetyt kantora¬ 
ketit lähettävät myöskin valoa, sekä laukaisuvai- 
heessa että myöhemmin mahdollisesti seuraavissa ra- 
dankorjausoperaatioissa. 

Kaikki maata kiertävät esineet ovat näkyvissä maan¬ 
pinnalle aamu- ja iltahämärässä, mikäli ovat tar¬ 
peeksi suuria. Tämä johtuu siitä, että kun maanpin¬ 
nalla on jo pimeätä, auringonvalossa lentävä hei¬ 
jastava esine näkyy tummahkoa taivasta vasten var¬ 
sin hyvin. 

On rakennettu myös sellaisia tekokuita, jotka lähet¬ 
tävät voimakkaita valonvälähdyksiä geosondien tapaan. 
Käyttäjinä ovat tälläkin kertaa geodeetit, jotka pyr¬ 
kivät mittaamaan kaukana toisistaan sijaitsevien 
maanpinnan pisteiden välisen etäisyyden. 

Kaikki maata kiertävät esineet joutuvat ennemmin 
tai myöhemmin niin tiheisiin ilmakerroksiin, että 
ne alkavat ilman aiheuttaman kitkan johdosta hehkua 
ja syöksyvät pian maanpinnalle. Tuloksena on hyvin 
pitkäaikainen "tähdenlento”, joka syystä herättää 
huomiota.'Matkalla esine saattaa vielä hajota, jol¬ 
loin ilmiön huomattavuus vielä kasvaa. 

Yhteenveto 


Edellä olen kuvaillut mieleeni tulleita lähiava¬ 
ruuden tunnettuja valoilmiöitä. Vaikka luetteloni 
ei pyrikään olemaan täydellinen, sen avulla voita¬ 
neen selittää varsin monet epätavallisetkin näköha¬ 
vainnot. Ne ilmiöt, jotka jäävät selittämättä, saat¬ 
tavat sitten olla "oikeita" UF0:ja. 




# UFO-66 kokoontuu 30.IL ja 28.12. Lappeenrannan 
nuorisotalolla. Kokoukset alkavat klo 18. 
Tervetuloa^ 


# Jyväskylän UFO-kerhon kokoukset 18.11. ja 9.12. 
alkaen klo 18,15 Väinönkatu 13:ssa (linja-auto¬ 
aseman alla Nuorisotyölautakunnan kerhohuoneis¬ 
tossa.) Tervetuloa^ 





aikaisempia numeroita voi tilata 
yhdistykseltä hintaan l,50/kpl. 

UFO-PÄIVÄT 


pidettiin Sysmässä Ilolan kartanon tuntumassa kau¬ 
niina heinäkuisena viikonloppuna (26 - 27 p.). 

Meitä ufolaisia oli siellä satapäinen joukko ta¬ 
paamassa toisiamme, vaihtamassa mielipiteitä jne. 
UFO-ongelmaa valaisevia esitelmiä kuultiin useita, 
oli paneelikeskustelu ja tietokilpailu, olipa yksi 
humanoidikin uskaltautunut joukkoon. Toimitus välit¬ 
tää osanottajien kiitokset päivien järjestäjälle 
Tapani Kuninkaalle ja myös yleisen toivomuksen, että 
ensi kesänä tapaisimme taas jossain. Sysmän päi¬ 
villä heitettiin ilmaan monia hyviä ituja UFO-tut- 
kimuksen tiimoilta. Toivomme, että idut löytävät 
suotuisan maaperän tämänkin lehden palstoilla. 



. 

